《书候潮亭》
宋代·刘敞

沧江浸长空，天使限南北。繁阴属暮岁，波浪无时息。

烈风何轰豗，深木腾霹雳。远吹湖中白，来蔽江南碧。

巉岩千峰玉，变化不可测。恐是时向晚，鬼神任胸臆。

烛龙衔长耀，来集昆岭侧。又疑吴王兵，如荼压上国。

勇气吞中原，晶光洞江北。久望生悸慄，嗟我问津客。

横流岂难制，路险未可得。吾道固当然，滔滔欲谁易。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。